google/wiki40b huggingface dataset:
गामला बरोन

इतिहास

जब ऊमेओ में कोई पुल नहीं था तो यहाँ के लोक सर्दियों में बर्फ के रास्तों के जरिये और बाकि मौसमों में किश्तियों की मदद से ऊमे नदी को पार करते थे।
फिनिश जंग के समें जब रूस ने दूसरी बार ऊमेओ पर कब्जा किया तो 1809 में रूसियों ने नदी को पार करने के लिए एक तैरता हुआ पुल बनाया था। हालांकि वो पुल बाढ़ के आने की वजह से बरबाद हो गया था।
ऊमे नदी के पार पुल बनाने का काम बहुत ही महिंगा माना जाता था पर जब गुस्ताफ मूंथ 1856 और 1858 में गवर्नर बने तो उन्होंने इस काम में दिलचस्पी दिखाई। उन्होंने हिदायत दी के खोज करके देखा जाए कि किस स्थान पर पुल बनाना सबसे उचित रहेगा, इसकी तस्वीरें बनवाई जाएँ और इसके खर्चे का अनुमान लगाया जाए। खोज करने पर यह संकेत मिले कि शहर के बिलकुल बाहर पुल बनाना उचित रहेगा। इसके खर्चे का अनुमान 65,450 क्रोनोर लगाया गया और मजदूरी के साथ यह 86,000 क्रोनोर होगा।
1863 को यह पुल खोला गया और एक लंबे अरसे तक यात्रिओं को इस पुल को इस्तेमाल करने के लिए पैसे देने पड़ते थे।
बर्मीज़ (घोड़ी)

बर्मीज़ (1962–1990), एक काले रंग का आरसीएमपी पोलिस सेवा की घोड़ी थी जिसे रोयल कनाडियन माउन्टेड पुलिस ने महारानी एलिज़ाबेथ को उपहार स्वरूप दिया था। महारानी को यह घोड़ी बहुत प्रिय थी और उन्होंने १९६९ से १९८६ तक लगातार १८ वर्षों तक ट्रूपिंग द कलर समारोहों में इसकी सवारी की।

शाही सेवा

बर्मीज़ का जन्म रोयल कनाडियन माउन्टेड पुलिस के वाल्श किला, सैस्कैचेवन में स्थित पशु फॉर्म में हुआ था। उसे ओटावा में प्रशिक्षित किया गया व १९६९ में महारानी को तब भेंट किया गया जब पुलिस बल के जवान यूके में आयोजित रोयल विंडसर हॉर्स शो प्रतियोगिता में भाग लेने आये थे।
महारानी बर्मीज की ही सवारी कर रहीं थीं जब मार्कस सार्जेंट ने १९८१ में उनके जन्मदिवस परेड में ट्रूपिंग द कलर समारोह में जाते हुए उनपर ६ गोलियाँ चलायी थीं।  घोड़ी गोलियों के चलने से उग्र हो गयी लेकिन महारानी ने उसे संभाल लिया था।
बर्मीज़ अंतिम बार जनता के सामने १९८६ के ट्रूपिंग द कलर समारोह के दौरान सामने आई और उसके बाद वो रिटायर हो गयी। उसके जगह फिर किसी और घोड़े ने नहीं ली क्योंकि रानी उसके बाद किसी नए जंगी घोड़े को प्रशिक्षण देने की बजाए खुले एक्के में चलते हुए दूर मचान से परेड की निगरानी करती थीं। 
बर्मीज़ को विंडसर किले के चारागाह में १९९० तक रखा गया जब उसकी मृत्यु हो गयी। रानी ने सैस्कैचेवन, रीगन, कनाडा में बर्मीज़ पर सवारी करते हुए बनाई गयी अपनी एक काँसे की मूर्ति का २००५ में अनावरण किया।
बर्मीज़ और महारानी को भेंट किए गये एक अन्य घोड़े सेंटेनियल को आरसीएमपी के कार्यकर्ता सर्जेंट फ्रेड रासमुसेन ने प्रशिक्षित किया था।

बर्मीज़ का नामकरण

आर सी एम पी के एक प्रवक्ता के अनुसार बर्मीज़ नाम आधुनिक बर्मा वासियों के नाम पर है। बर्मा वासियों को अंग्रेजी में बर्मीज़ कहते हैं। हालाँकि ऐसा नाम दिए जाने के पीछे के कारण का जिक्र नहीं किया गया है।

इन्हें भी देखें

चेतक घोड़ा
चाँदकरण शारदा

चाँदकरण शारदा (1888 - 1957) भारत के समाजसेवी, स्वतन्त्रता संग्राम सेनानी, वकील, हिन्दीसेवी एवं प्रसिद्ध आर्यसमाजी थे।
शुंग राजवंश

शुंग वंश प्राचीन भारत का एक शासकीय वंश था जिसने मौर्य राजवंश के बाद शासन किया। इसका शासन उत्तर भारत में १८७ ई.पू. से 75 ई.पू. तक यानि 112 वर्षों तक रहा था। पुष्यमित्र शुंग इस राजवंश का प्रथम शासक था।

पुष्यमित्र शुंग

कहा जाता है कि पुष्यमित्र शुंग, जो बृहद्रथ मौर्य की सेना का सेनापति था, ने सेना का निरीक्षण करते वक्त बृहद्रथ मौर्य को मार दिया था और सत्ता पर अधिकार कर बैठा था। पुष्यमित्र ने 36 वर्षों तक शासन किया और उसके बाद उसका पुत्र अग्निमित्र सत्तासीन हुआ। आठ वर्षों तक शासन करने के बाद 140 ईसापूर्व के पास उसका पुत्र जेठमित्र (ज्येष्ठमित्र) शासक बना।
पुष्यमित्र के शासनकाल की एक महत्वपूर्ण घटना थी, पश्चिम से यवनों (यूनानियों) का आक्रमण। वैयाकरण पतंजलि, जो कि पुष्यमित्र का समकालीन थे, ने इस आक्रमण का उल्लेख किया है। कालिदास ने भी अपने नाटक मालविकाग्निमित्रम में वसुदेव का यवनों के साथ युद्ध का ज़िक्र किया है।
भरहुत स्पूत का निर्माण पुष्यमित्र ने करवाया था शुंग शासकों ने अपनी राजधानी विदिशा में स्थापित किया था

अग्निमित्र

पुष्यमित्र की मृत्यु (१४८इ.पू.) के पश्‍चात उसका पुत्र अग्निमित्र शुंग वंश का राजा हुआ। वह विदिशा का उपराजा था। उसने कुल ८ वर्षों तक शासन किया।

वसुज्येष्ठ या सुज्येष्ठ

अग्निमित्र के बाद वसुज्येष्ठ राजा हुआ।

वसुमित्र

शुंग वंश का चौथा राजा वसुमित्र हुआ। उसने यवनों को पराजित किया था। एक दिन नृत्य का आनन्द लेते समय मूजदेव नामक व्यक्‍ति ने उसकी हत्या कर दी। उसने १० वर्षों तक शासन किया।
वसुमित्र के बाद भद्रक, पुलिंदक, घोष तथा फिर वज्रमित्र क्रमशः राजा हुए। इसके शाशन के १४वें वर्ष में तक्षशिला के यवन नरेश एंटीयालकीड्स का राजदूत हेलियोंडोरस उसके विदिशा स्थित दरबार में उपस्थित हुआ था। वह अत्यन्त विलासी शाशक था। उसके अमात्य वसुदेब कण्व ने उसकी हत्या कर दी। इस प्रकार शुंग वंश का अन्त हो गया।

महत्व

इस वंश के राजाओं ने मगध साम्रज्य के केन्द्रीय भाग की विदेशियों से रक्षा की तथा मध्य भारत में शान्ति और सुव्यव्स्था की स्थापना कर विकेन्द्रीकरण की प्रवृत्ति को कुछ समय तक रोके रखा। मौर्य साम्राज्य के ध्वंसावशेषों पर उन्होंने वैदिक संस्कृति के आदर्शों की प्रतिष्ठा की। यही कारण है कि उसका शासनकाल वैदिक पुनर्जागरण का काल माना जाता है।

विदर्भ युद्ध

मालविकामित्रम के अनुसार पुष्यमित्र के काल में लगभग १८४इ.पू.में विदर्भ युद्ध में पुष्यमित्र की विजय हुई और राज्य दो भागों में बांट दिया गया। वर्षा नदी दोनों राज्यों कीं सीमा मान ली गई। दोनो भागों के नरेश ने पुष्यमित्र को अपना सम्राट मान लिया तथा इस राज्य का एक भाग माधवसेन को प्राप्त हुआ। पुष्यमित्र का प्रभाव क्षेत्र नर्मदा नदी के दक्षिण तक विस्तृत हो गया।

यवनों का आक्रमण

यवनों को मध्य देश से निकालकर सिन्धु के किनारे तक खदेङ दिया और पुष्यमित्र के हाथों सेनापति एवं राजा के रूप में उन्हें पराजित होना पङा। यह पुष्यमित्र के काल की सबसे महत्वपूर्ण घटना थी।
विलियम शोक्ली

१९५६ में विलियम शोक्ली, जॉन बर्दीन और वॉल्टर ब्रैट्टैन को भौतिकी का नोबेल पुरस्कार मिला १९४७ में पहला ट्रांसिस्टर बनाने के लिये।
मूल्य का श्रम सिद्धान्त

मूल्य के श्रम सिद्धान्त (labor theory of value (LTV)) के अनुसार किसी वस्तु या सेवा का आर्थिक मूल्य उस वस्तु या सेवा के उत्पादन के लिए आवश्यक कुल सामाजिक श्रम से निर्धारित होता है, न कि उस वस्तु या सेवा की उपयोगिता से। वर्तमान समय में प्रायः मार्क्सवादी अर्थशास्त्री ही इस सिद्धान्त में विश्वास रखते हैं।
यज्ञदत्त

यज्ञदत्त अठारह पुराणों में से एक शिवपुराण में वर्णित एक पात्र है। शिवपुराण के रुद्र संहिता के अध्याय 17 में वर्णन आता है।

निवास स्थान

शिवपुराण के अनुसार--
कांपिल्य नगर में यज्ञ दत्त नाम से प्रसिद्ध एक ब्राह्मण रहते थे। वे सदाचारी थे।

संतान

इनके पुत्र का नाम गुणनिधि था। वह बड़ा ही दुराचारी व जुआरी था।
अंबानी परिवार

अंबानी परिवार भारत का एक औद्योगिक घराना है। धीरूभाई अंबानी द्वारा छोटे स्तर पर शुरु किया गयी एक कंपनी भारत और एशिया के सबसे बड़े औद्योगिक घरानों में से है। तेल, टेलीकाम से ले कर बहुत से क्षेत्रों में इस परिवार का दबदबा है। आजकल धीरूभाई के बेटों अनिल अंबानी और मुकेश अंबानी में चल रहे पारिवारिक विवाद के कारण यह परिवार विवाद और चर्चा का विषय बना |
केन्द्रापड़ा

कनिका महल

यह महल केन्द्रापड़ा के वैभवशाली इतिहास का प्रतीक है। राजा राजेन्द्र नारायण भंजदेव ने इस महल की नींव 9 जून 1909 में डाली थी। इस महल का निर्माण कार्य दस साल में पूरा हुआ। महल में आज भी प्राचीन काल की झलक देखी जा सकती है।

भीतरकनिका

भीतरकनिका को 1975 में अभयारण्य घोषित किया गया था। इस अभयारण्य में पाई जाने वाली वनस्पतियाँ बंगाल के सुंदरवनों से काफी मिलती हैं। यहाँ बाघों के अलावा विभिन्न प्रकार के वन्यजीव पाए जाते हैं। अभयारण्य में कच्छ वनस्पतियों की करीब 600 किस्में देखी जा सकती हैं। केन्द्रापडा के समुद्र तटीय इलाकों में यह अभयारण्य 650 वर्ग किलोमीटर के क्षेत्रफल में फैला है। इसका विस्तार भाद्रक और जगतसिंहपुर जिलों तक है। पक्षी प्रेमियों के लिए भी यहाँ अनेक दुर्लभ प्रवासी पक्षियों को देखने अनेक अवसर हैं। अक्टूबर से मार्च की अवधि यहाँ आने के लिए सबसे बेहतर मानी जाती है।

बलदेव जी मंदिर

केन्द्रापड़ा का यह मंदिर राजधानी भुवनेश्वर से 95 किलोमीटर की दूरी पर है। तुलसी क्षेत्र के इस तीर्थ स्थल में पुरी के जगन्नाथ मंदिर के विधिपूर्व धार्मिक अनुष्ठान संपन्न होते हैं। भगवान बलदेव की रथ यात्रा पुरी के कार पर्व के समान की लोकप्रिय है।

डांगालम

मगरमच्छों के लिए प्रसिद्ध डांगामल में बड़ी संख्या में मगरमच्छों को देखा जा सकता है। भीतरकनिका वन्यजीव पार्क में स्थित इस परियोजना की शुरूआत 1975 में लुप्‍त होते मगरमच्छों को बचाने के लिए की गई थी। डांगामल में ठहरने के लिए फॉरेस्ट गेस्ट हाउस की भी व्यवस्था है।

गहिरमथा कछुआ अभयारण्य

1997 में स्थापित इस कछुआ अभयारण्य को विश्व के सबसे बड़े कछुआ प्रजनन केन्द्र के रूम में विकसित किया गया है। यह कुल 1440 वर्ग किलोमीटर के क्षेत्र में फैला है और भुवनेश्वर से करीब 179 किलोमीटर दूर है।

तमला सासन

यह केन्द्रापड़ा जिले का प्रमुख धार्मिक केन्द्र है। औल, भीतरकनिका और डांगामल इसके निकटवर्ती दर्शनीय स्थल हैं।
२००५ पायलट पेन टेनिस

पुरुष एकल

जेम्स ब्लेक ने  फेलिसियानो लोपेज़ को 3–6, 7–5, 6–1 से हराया।

महिला युगल

लीज़ा रेमंड /  सामंथा स्टोसुर ने  गिसेला डुल्को /  मारिया किरिलैंको को 6–2, 6–7(1), 6–1 से हराया।
1985 सिनसिनाटी मास्टर्स

पुरुष एकल

बोरिस बेकर ने  मैट्स विलेंडर को 6-4, 6-2 से हराया।
मानेर नदी

मानेर नदी (तेलुगु: మానేరు) भारत की गोदावरी नदी की एक उपनदी है। यह तेलंगाना राज्य में बहती है और उस राज्य में करीमनगर को पीने का पानी प्रदान करती है। इसका अधिकांश भाग पूर्वोत्तरी दिशा में बहता है। मानेर नदी की स्वयं तीन मुख्य उपनदियाँ हैं जो इसमें जल विलय करती हैं: मारुवंचा वागु, आरावागु और बोगुला वागु।
पासी

निवास क्षेत्र

इस जाति के लोग मुख्यत: उत्तर प्रदेश के सभी जिलों और बिहार में निवास करते हैं। भारत के अन्य प्रदेशों में पासी जाति को पासी, राजपासी, सरोज, रावत, बहोरिया,  कैथवास, ताड़मालि, मोठी .इत्यादि नाम से जाना जाता हैं।

समाज में स्थान

पासी समाज का वर्षों पूर्व पशु पालन का व्यवसाय था।
देबल

देबल (अरबी: ديبل, अंग्रेज़ी: Debal) एक प्राचीन भारतीय बंदरगाह थी जो आधुनिक पाकिस्तान के सिंध प्रान्त की राजधानी कराची के पास स्थित थी। यह मनोड़ा प्रायद्वीप के पास थी। इसका नाम पास के एक महान मंदिर पर 'देवल' पड़ा था जो बिगड़कर 'देबल' बन गया। यह मकरान के तटवर्ती रेगिस्तान के पूर्वी छोर पर था।

इतिहास

इतिहासकारों के अनुसार देबल में पहली सदी ईसवी से बस्ती बनी हुई थी और धीरे-धीरे यह एक बहुत ही महत्वपूर्ण बंदरगाह बन गया। यहाँ बहुत से सिन्धी नाविकों का ठिकाना था जो दूर-दूर तक समुद्री व्यापार में जुटे थे। देबल में कुछ सिन्धी समुद्री डाकू भी अड्डा बनाए हुए थे, जिनमें बवारिज प्रसिद्ध थे जो अक्सर अरब नौकाओं पर डाके डालते थे। 643 ईसवी में अरबों ने देबल बंदरगाह पर हमला किया लेकिन वे 'देबल के युद्ध' में स्थानीय चच राज्य के राज्यपाल द्वारा हराए गए और उनका सरदार मारा गया। आगे चलकर यहाँ के डाकुओं ने एक बार कुछ अरब नौकाओं पर से अरब महिलाओं को पकड़कर बंदी बना लिया। अरबों के इराक़ में राज्यपाल हज्जाज बिन युसुफ़ ने सिंध के राजा दाहिर सेन से उन्हें छुड़वाने की मांग की तो राजा ने कहा कि डाकू उसकी नहीं सुनते हैं। इसे घटना को बहाना बनाकर अरबों ने सिंध पर हमले किये। मुहम्मद बिन क़ासिम के 711 ईसवी में हमले के बाद देबल और सिंध पर उमय्यद ख़िलाफ़त का क़ब्ज़ा हो गया और फिर इसका प्रशासन पास के मंसूरा और ठठ्ठा शहरों से किया गया। देबल को काफ़ी हद तक ध्वस्त कर दिया गया।
सुमेर

इन्हेँ भी देखेँ

पश्चिम के देवी देवता
पानजनाद नदी

पंजनद नदी

'पंजनद' (ਪੰਜਨਦ) अर्थात पांच नदियाँ का संगम | पंजाबी भाषा में पंज का मतलब है पांच नदियों का संगम | वेदों में पुरातन पंजाब का नाम पंचनद के नाम से जिक्र मिलता है | ये पांच नदियाँ है जेहलम, चेनाब, रावी, व्यास और सतलुज|

पांच नदियों का संगम

पहिली नदी, जेहलम नदी (Jhelum) वेरी नाग चश्में से उद्गम होती हुई कश्मीर से निकल के वुल्लर झील से गुजरती हुई पाकिस्तान में दाखिल हो जाती है | 724 किलोमीटर की कुल दुरी तय करती हुई ‘त्रिमू’ नाम की जगह पर चेनाब में मिल जाती है|  
दूसरी नदी चेनाब (Chenab), ‘बारा-लाचा’ श्रोत से निकल के चन्द्र-भागा नामक दो और नदिओं के साथ किस्तवाड़, अखनूर (जम्मू-कश्मीर) होती हुई पाकिस्तान पंजाब में जाकर सतलुज में गिर जाती है | 
तीसरी नदी रावी (Ravi), रोहतांग दर्रे से निकलके पाकिस्तानी पंजाब में रंगपुर के पास चेनाब में शामिल हो जाती है | 
चौथी नदी, व्यास (Beas), रोहतांग दर्रे से निकलके कुल्लू मनाली होती हुई हरिके-पत्तन नाम के स्थल पर सतलुज दरिया में लीन हो जाती है | 
पांचवी नदी, सतलुज (Sutlej), मानसरोवर झील से उद्गम होके स्पीती घाटी के कुछ नदियों से होती हुई रोपड़ पार करती हुई फिरोजपुर फाजिल्का के पास से पाकिस्तान-पंजाब में दाखिल हो जाती है | सतलुज चेनाब नदी में लीन होने के बाद और सिंध दरिया में शामिल होने से पहले उच्च-शरीफ़(Uch Sharif) के पास करीब 45 किलोमीटर का फासला तय करती है | इस 45 किलोमीटर के फासले की नदी ‘पंजनद’ कहलाती है | इसके बाद ये नदी सिंध(Sindh) दरिया में शामिल होके गुजरात होती हुई अरब सागर में खपत हो जाती है |
सवाल (1982 फ़िल्म)

संक्षेप

सेठ धनपतराय मेहता (संजीव कुमार), एक धनिक व्यापारी एवं शहर के नामी व्यक्ति, अपनी पत्नी अंजू (वहीदा रहमान), पुत्र विकी (रणधीर कपूर) व बेटी सोनिया (पूनम ढिल्लों) के साथ रहते हैं। विकी का शमशेर सिंह (प्रेम चोपड़ा) की बहन रश्मी (स्वरुप सम्पत) से प्रेम है। शमशेर सिंह धनपतराय के व्यापारिक भागीदार है। इधर सोनिया, एक ईमानदार पुलिस इंस्पेक्टर रवि मल्होत्रा (शशि कपूर) से अपने प्रेम की बात बताती है। उससे मिलने के बाद घर के सभी लोगों को रवि पसन्द है, पर धनपतराय उसे नापसन्द करने का कारण किसी को नहीं बताते| वास्तव में धनपतराय के तस्कर होना घर में किसीको पता नहीं है। उसके व्यापारिक भागीदार भी इसमें उसके साथ है। रवि को मार उसकी सोनिया से विवाह रोकने का प्रयत्न करने पर भी वह बच जाता है। एक दिन रवि किसी तस्कर को पकड़ने जाए, धनपतराय को उसके साथ देख चौंकता है। धनपतराय कि वास्तविकता जान रवि अपने साथियों को उसके गोदाम की तलाश करने कहता है। इधर विकी को इस बात का पता चले, गोदाम पहुँचकर वहां चलरही गोलीबारी देखता है। कुछ करने से पहले वह उसमे गोली का शिकार होता है। अंजू अपने पति को बेटे कि मौत का ज़िम्मेदार मानती है। इस बीच रवि सोनिया को उसके पिता कि वास्तविकता बताने पर वह भी पिता को सभी घटनाओं का दोषी मानती है। इस मोड पर धनपतराय को वास्तविक सम्पत्ति (परिवार की सुख अथवा धन दौलत) का सवाल उठता है। इस बात को समझ अपने को सुधारना शेष कथा में दर्शाया गया है।
समीकरण

पक्षान्तर

समीकरण के एक पक्ष में स्थित कोई चर, अचर, व्यंजक आदि को दूसरे पक्ष में ले जाने को पक्षान्तर कहा जाता है। समीकरण हल करने में पक्षान्तर का बहुत महत्व है। पक्षान्तर करने का सिद्धान्त उपर वर्णित समीकरण के गुणों पर ही आधारित है।

समीकरण का महत्व

विज्ञान और तकनीकी में डिजाइन या विश्लेषण करते समय प्रायः समीकरण प्राप्त होते हैं। इनका हल अनेक उपयोगी जानकारी देता है। इसके अलावा आधुनिक विज्ञान एवं तकनीकी में विभिन्न घटनाओं (फेनामेना) एवं प्रक्रियाओं का गणितीय मॉडल बनाने में समीकरण ही आधार का काम करने हैं।
हैवलेट-पैकर्ड

इतिहास

विलियम रेडिंगटन हैवलेट और डेविड पैकर्ड ने १९३५ में स्टैनफोर्ड विश्वविद्यालय से विद्युत अभियान्त्रिकी में डिग्री के साथ स्नातक की उपाधि प्राप्त की। सन १९३९ में, पास के पालो ऑल्टो में, एक गेराज में यह कंपनी उत्पन्न हुई थी।
इजाज़त

संक्षेप

यह फिल्म महेन्द्र (नसीरुद्दीन शाह) के साथ रेलवे स्टेशन पर उतरने और प्रतीक्षा कक्ष में जाने के साथ शुरू होती है। एक महिला सुधा (रेखा), पहले ही प्रतीक्षा कक्ष में बैठी है। उसे देखकर, वह उससे छिपने की कोशिश करती है लेकिन बाद में वे एक-दूसरे से बातचीत करते हैं। यह पता चला कि महेन्द्र फोटोग्राफी का सफल व्यवसाय करता है। वह अपने दादा (शम्मी कपूर) का सम्मान करता है। संयोग से, वह सुधा से 5 साल तक सगाई किये रहा था लेकिन हमेशा अपनी शादी में देरी करने का बहाना बनाता था। हालाँकि, उसके दादा ने उसकी शादी तय कर दी। उसने सुधा को बताया कि वह माया (अनुराधा पटेल) नाम की महिला के साथ रिश्ते में है। लेकिन माया गायब हो गई और उसके पास कुछ कवितायें छोड़ गई। महेन्द्र तब सुधा से शादी करता है और काफी खुश है, लेकिन माया की अचानक वापसी उनके विवाहित जीवन में तनाव पैदा करती है। जब माया आत्महत्या का प्रयास करती है, तो महेन्द्र उसके साथ समय बिताना शुरू कर देता है। सुधा, माया के आत्महत्या के प्रयास के बारे में नहीं जानती और इसलिए मानती है कि महेन्द्र उसके साथ विश्वासघात कर रहा है। उसे ऐसा लगता है कि उनकी शादी एक गलती थी और महेन्द्र से उसके इरादे के बारे में सवाल करती है। उसके बाद वह दृढ़ता से कहता है कि वह उससे बात करने के लिए माया को घर लाने जा रहा है। सुधा इसके खिलाफ है, लेकिन महेन्द्र दृढ़ संकल्प के साथ चल देता है। हालाँकि, माया फोन पर सुधा के क्रोध को सुनती है और जब तक महेन्द्र उसे लेने के लिए पहुँचता है, वह चली गई होती है। जब वह माया के बिना घर लौटता है, तो उसे पता चलता है कि सुधा भी चली गई है। महेन्द्र, सदमे को सहन करने में असमर्थ होता है और उसे दिल का दौरा पड़ता है। आने वाले दिनों और महीनों में, माया द्वारा उसकी देखभाल की जाती है। सुधा पंचगनी में एक शिक्षक के रूप में काम करने लगती है।
समय बीतने के बाद, महेन्द्र आश्वस्त होना शुरू हुआ कि उसे सुधा को घर वापस लाना चाहिए। उसके बाद वह सुधा के पत्र को पढ़ता है कि वह उसे उनके विवाह से मुक्त कर रही है और वह माया से शादी करने के लिए स्वतंत्र है। महेन्द्र के अचानक चिल्लाहट से माया ने महसूस किया कि वह सुधा के प्रस्थान का कारण थीं और महेन्द्र सुधा को गहराई से याद करता है। माया अपने रिश्ते में इस अचानक परिवर्तन पर असंगत महसूस करती है और रात में, मोटरबाइक से जाती है। महेन्द्र उसे रोकने के लिए अपनी कार में उसका पीछा करने जाता है। माया का स्कार्फ उसकी बाइक के पीछे के पहिये में उलझ जाता है, जिससे उसका गले दबने से मृत्यु हो जाती है। यह स्मरण समाप्त होने के बाद, सुधा माया के अंत के बारे में सुनकर गहराई से दुखी है। बाद में जब उनकी ट्रेन का समय आता है, सुधा का पति (शशि कपूर) उसे लेने के लिए अप्रत्याशित रूप से आता है और महेन्द्र को झटके से सुधा के पुनर्विवाह के बारे में पता चलता है। जैसा ही सुधा का पति अपने सामान के साथ प्रतीक्षा कक्ष छोड़ता है, महेन्द्र ने सुधा से उसे माफ करने के लिए कहा। वह महेन्द्र के पैरों को उसकी माफी के लिए और उसे छोड़ने की अनुमति के लिए (इजाज़त) एक याचिका के रूप में छूती है। ऐसा, जो उसने उनके पिछली बार अलग होने पर नहीं किया था। महेन्द्र उसे एक खुशहाल जीवन के लिए आशीर्वाद देता है। सुधा के पति यह देखने के लिए लौटता है कि वह कैसे रुकी हुई है और फिर सुधा के थके हुए चेहरे को देखते हुए यह महसूस करता है कि यह आदमी उसका पूर्व पति होना चाहिए। सुधा और उसका पति आगे बढ़ते हैं और सुधा पछतावे के साथ थोड़ा सा रुकती है। जैसे कि वहाँ से जाना नहीं चाहती, जबकि महेन्द्र प्रतीक्षा कक्ष के बाहर लाचार खड़े होकर उसे दूर जाते हुए देखता है।
चन्द राजवंश

चन्द राजवंश भारत के उत्तराखण्ड राज्य के कुमाऊँ मण्डल का एक मध्यकालीन रघुवंशी राजवंश था, जिन्होंने इस क्षेत्र पर ११वीं शताब्दी में कत्यूरी राजवंश के ह्रास के बाद से और १८वीं शताब्दी में अंगेज़ो के आगमन तक शासन किया।
पटौदी ट्रॉफी

पटौड़ी ट्राफी, भारत और इंग्लंड के बीच इंग्लंड में होने बाला टेस्ट क्रिकेट सीरीज का बीजेता को प्रदान किया जाता है। इसी ट्राफी का निर्माण इंग्लंड का जोसीलीन बर्तन द्वारा किया गया था। भारत और इंग्लंड के बीच क्रिकेट संबंध का 75 बा सालगिरह पर २००७ सीरीज , जो इंग्लंड मे हुआ था ,इसीमे  पहले प्रदान किया गया था। इसी सीरीज भारत १-० मे जीत कर ट्राफी हासिल किया था। २०११ और २०१४ सीरीज जीत कर इंग्लंड इसी ट्राफी अभीतक अपने कब्जे में रखा है।  
दोनों देश के बीच सीरीज का गस्ट क्रम का फैसला अंतरजातिक क्रिकेट काउंसिल के  द्वारा किया जाता है।  

इतिहास  

भारत को बिस्व स्टर मे क्रिकेट में परिचाय दिलाने मे पटौड़ी परिबार का बहुत बड़ा जोगदान है। इफतिखार आली खान पटौड़ी दोनों भारत और इंग्लंड देश के लिए अंतररास्तरीय क्रिकेट खेलने वाला इकलौता खिलाड़ी का मानन्यता रखते है। उसने भारत को टेस्ट मान्यता मिलने के बाद भारत का अधिनायक के तौर पर खेले थे। उनके पुत्र मंसूर आली खान पटौड़ी १९६० से १९७० मे भारत का अधिनायक थे। पटौड़ी परिबार के सम्मान में " पटौड़ी ट्राफी " का प्रचालन हुआ था।  
दोनों देश के बीच मे भारत मे जो सीरीज होता है इसी में " अनथोनि डी मेल्लो " ट्राफी बीजेता दल को दिया जाता है। अभी दोनों देश मे होनेवाला सीरीज में " पटौड़ी ट्राफी " दिया जाने के लिए कोशिश चलता है।  .

ट्राफी  

भारत और इंग्लंड के बीच पहेला टेस्ट मेच १९३२ सन में हुआ था। इसीलिए सन२००७ मे इसका ७५ बा सालगिरह के लिए इंग्लंड का मेरिल्बों क्रिकेट क्लब ने इसी ट्राफी का परिकल्पना किया था।
पुंग्ये-री परमाणु परीक्षण स्थल

पुंग्ये-री परमाणु परीक्षण स्थल (अंग्रेज़ी: Punggye-ri Nuclear Test Site, कोरियाई : 풍계리 핵실험장) उत्तर कोरिया का एकमात्र ज्ञात परमाणु परीक्षण स्थल है। किल्जु काउंटी, उत्तर हैम्ग्यॉंग प्राँत में स्थित इस जगह पर उत्तर कोरिया ने 2006, 2009, 2013 और 2016 के परमाणु परीक्षण किये।

भूगोल

यह जगह मैन्तापसन को दक्षिण में 2 किमी (1.2 मील), ह्वासोंग प्रताणना शिविर से 2 किमी (1.2 मील) पश्चिम और पुंग्ये-री गाँव से 12 किमी (7.5 मील) उत्तर पश्चिम में तीन दिख सकने वाली सुरंगों के मध्य में स्थित है।
भूमिगत परमाणु परीक्षणों के लिये सबसे संभावित जगह एक छोटी जनसंख्या वाला कस्बा चिक-टोंग है जो विश्व मानचित्र पर (41°16'00"उ 129°06'00"पू) निर्देशांक पर स्थित है। एक छोटा सा कस्बा सुंगजीबैगम, उत्तर कोरिया २०१३ के उत्तर कोरियाई परमाणु परीक्षणों की जगह से 24 किलोमीटर (15 मील) दूर है। पुंग्ये री रेलवे स्टेशन यहाँ से 41.130833° N, 129.163611° E निर्देशांक पर स्थित है।
कन्हैई का पुरा

कन्हई का पुरा का पुराना नाम

कन्हैई का पुरा गांव का पुराना नाम महाराजपुरा था।
जो पास में मछण्ड नामक गांव का राजा था। उसी के नाम पर इसका नाम महाराजपुरा रखा गया था। सुना जाता है कि इस गांव का कन्हैई नामक व्यक्ति था जो किसी कारण पुलिस थाना गया वहां इससे पूछा गया इसका नाम तो इसने घवराहट में कन्हैई पुरा बोल दिया। जब से सरकारी दस्तावेजों में इसका नाम कन्हैई का पुरा पड़ गया।
हाफ गर्लफ्रेंड (फ़िल्म)

कहानी

माधव झा (अर्जुन कपूर), बिहार का एक ग्रामीण लड़का, जो अंग्रेजी को अच्छी तरह से नहीं बोल सकता हैं, उसे सौभाग्य से खेल का कोटा के माध्यम से सेंट स्टीवन के कॉलेज में एडमिशन मिल जाता है। रिया सोमानी (श्रद्धा कपूर), एक अमीर लड़की जो सेंट स्टीवंस कॉलेज में पढ़ती है, से माधव को प्यार हो जाता है । जल्द ही, माधव बास्केटबॉल प्रेम के कारण रिया से मैत्री कर लेता है और अपनी भावनाओं को व्यक्त करत है, लेकिन रिया ने उसके प्रस्ताव को अस्वीकार कर दिया लेकिन उसकी आधा प्रेमिका बनने का फैसला किया। शैलेश (विक्रांत मासी) रिया के साथ शारीरिक संबंध रखने के लिए माधव की सलाह देते हैं। माधव उसके साथ शारीरिक रिश्ते रखने की कोशिश करता है, लेकिन रिया ने उसे खारिज कर दिया क्योंकि उसने उसे नाराज किया था इस प्रकार, रिया ने माधव की अनदेखी करना शुरू किया
एक साल बाद, रिया ने अपने बचपन के दोस्त रोहन से शादी कर ली और लंदन में बस गई, जहां रोहन का एक बड़ा व्यवसाय है। दूसरी ओर, रिया को खोने के आधार पर , माधव अपने गृहनगर में बैठकर उनकी मां रानी साहिबा, जो कि उनके  स्कूल  को चलाती हैं, में मदद करता है। माधव विद्यालय में लड़कियों को प्रवेश पाने में मदद करने की कोशिश करता है लेकिन लड़कियों के लिए कॉलेज की खराब शौचालय की सुविधा के कारण वो असमर्थ रहता है। माधव ने धन जुटाने के लिए विधायक से संपर्क किया, लेकिन वो खारिज कर देता है । हालांकि माधव को यह पता चल जाता है कि बिल गेट्स बिहार के स्कूलों का दौरा कर रहे हैं और उन्हें धन जुटाने में मदद करेंगे। माधव को अंग्रेजी में बिल गेट्स को भाषण देने के लिए नियुक्त किया जाता है, इसलिए समस्या उत्पन्न होती है।
इस बीच, रिया बिहार में आती है और माधव से मिलती है रिया माधव से कहती हैं कि वह तलाकशुदा है और उसे बिल गेट्स के लिए भाषण तैयार करने का आश्वासन देती है। माधव एक अच्छा भाषण देते हैं, जिसमें बिल गेट्स उनकी सहायता करने का फैसला करता है, लेकिन भाषण के बाद, रिया माधव के लिए एक पत्र छोड़ती है जिससे माधव को , 
उसके रक्त कैंसर  का पता चलता है। रिया का पत्र माधव के लिए अपना प्यार कबूल होना होता  है लेकिन पता चलता है कि उसे जीने के लिए सिर्फ तीन महीने हैं। बाद में माधव को पता चला कि रिया ने उनसे झूठ बोला था क्योंकि उनकी मां ने रिया से माधव से दूर रहने के लिए कहा था कि जीवन ने रिया को बहुत संभावनाएं दी हैं, लेकिन यह माधव का पहला मौका है।
जब माधव ने उसे न्यू यार्क में ट्रैक करने का प्रयास किया, तो उसने पाया कि उसने भारत में सभी संबंधों को काट दिया है और गायब हो गई है। शैलेश, माधव के महाविद्यालय का दोस्त, जिनके साथ माधव रहता है रिया को खोजने के लिए सबकुछ करने के बाद रिया को भूलने के लिए कहता है  जिससे माधव निराश हो जाता है।
छह महीने के बाद, क्रिसमस के दौरान माधव रिया को एक जाज घटना में ढूंढता हैं और दोनो सामंजस्य करते हैं। फिल्म खत्म होती है, माधव और रिया ने सफलतापूर्वक स्कूल चलाते है, अब उन्हें एक बेटी है।
अकंपित गौतम

अकंपित गौतम भगवान महावीर के ८ वें गणधर थे। वे गौतम गोत्रिय ब्राह्मण थे। इन्होंने अपने 300 शिष्यों के साथ 48 वर्ष की अवस्था मे भगवान महावीर से दीक्षा ग्रहण की थी, तथा भगवान महावीर के ८ वें शिष्य कहलाये।
उत्तर प्रदेश में मुसलमान

2011 की जनगणना के अनुसार उत्तर प्रदेश में मुसलमान 38,483, 967 (19.26%) है, और भारत के उत्तर प्रदेश में सबसे बड़ा धार्मिक अल्पसंख्यक बनता है। उत्तर प्रदेश के मुस्लिमों को भी हिंदुस्तानी मुसलमान  (ہندوستانی مسلمان) के रूप में जाना जाता है। वे सांप्रदायिक और बारादारी डिवीजनों के साथ-साथ बोली और भौगोलिक वितरण द्वारा विभेदित होते हैं। फिर भी, उत्तर प्रदेश मुस्लिम सांस्कृतिक और ऐतिहासिक कारकों के आधार पर समूह पहचान की भावना रखते हैं। इनमें इस्लाम धर्म, एक फारसी सांस्कृतिक परंपरा और हिंदी, उर्दू भाषा शामिल है। वे एक पुराने ऐतिहासिक विरासत को दर्शाते हुए एक समान रूप से शहरी समुदाय भी हैं। 2011 की जनगणना के अनुसार रामपुर जिला और संभल, रामपुर, अमरोहा, बहराइच, और बिजनौर शहरो में मुस्लिम बहुमत हैं।
विज्ञान कथा (पत्रिका)

विज्ञान कथा हिन्दी की विज्ञानकथाओं को समर्पित एकमात्र त्रैमासिक पत्रिका है जो भारतीय विज्ञान कथा लेखक समिति फैज़ाबाद के तत्वावधान में यह विगत बारह वर्षों से अनवरत रूप से प्रकाशित हो रही है। इसके मुख्य सम्पादक हैं डॉ॰राजीव रंजन उपाध्याय हैं, जबकि डॉ॰अरविन्द मिश्र व श्री हरीश गोयल सह सम्पादक हैं। इसका प्रथम अंक नवम्बर 2002 में प्रकाशित हुआ था।
अर‍विंद मिश्र, अरविन्द दुबे, देवेन्‍द्र मेवाड़ी, राजीव रंजन उपाध्‍याय, जाकिर अली रजनीश, हरीश गोयल, शुकदेव प्रसाद, जीशान हैदर जैदी, मनीष मोहन गोरे, साबिर हुसैन, कल्‍पना कुलश्रेष्‍ठ, अमित कुमार, बुशरा अलवेरा, मनोज पटैरिया, इरफ़ान ह्यूमन, डॉ॰ शशि सिंह, विनीता सिंघल, विष्‍णु प्रसाद चतुर्वेदी ,प्रज्ञा गौतम पत्रिका के प्रमुख लेखकों में हैं।
२७४५ ईसा पूर्व

२७४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।